open-index/open-wikipedia-markdown huggingface dataset:
Луканка

**Луканка** — бугарски (понекогаш зачинет) колбас, единствен за бугарската кујна. Слична е на суџукот, но често има посилен вкус. Луканката е полусушена, има сплескан валчест облик и кафеавоцрвена внатрешност во кора која нормално е покриена со бела габа. Мешавината од мали парчиња месо и маст ѝ дава на внатрешноста зрнеста структура.

Традиционално, луканката се прави од свинско и/или јунешко месо и зачини (црн пипер, ким, сол). Месото ситно се сече и се полни во парче сушено говедско црево како обвивка. По полнењето, валчестиот колбас се суши околу 40 до 50 дена на добро проветрено место. Во процесот на сушење, колбасот се пресува за да го добие својот типичен сплескан облик. Луканката обично се сече тенко и се служи ладна како предјадење или стартер.

Квалитетот на вкусот на луканката зависат од природните одлики на подрачјето во кое се произведува и се образуваат под влијание на типичната микрофлора на месната географска средина. Во Бугарија постојат неколку области добро познати по производство на луканка. Повеќето од нив се наоѓаат во Средна Бугарија, во подножјето на Стара Планина, особено областите Смјадово, Панаѓуриште и Карлово. „*Карловска луканка*“ е име заштитено на месно ниво од страна на Патентниот завод на Република Бугарија за луканка од Карловската Област. „*Луканка панаѓурска*“ од Панаѓуриште добила ознака за гарантирани традиционални специјалитети во ЕУ и Велика Британија.

## Поврзано
* Луканица
* Луканико

## Наводи

Категорија:Бугарска кујна
Категорија:Колбаси
Милован Миловановиќ

мини|Милован Миловановиќ
**Милован Миловановиќ** (1863–1912) бил еден од најистакнатите српски државници, дипломати и правници на почетокот на 20. век. Роден во Белград, тој бил исклучително образован – првиот Србин кој докторирал право на Универзитетот во Париз, а потоа станал професор по државно и меѓународно право.

Како член на Народната радикална партија, долго време ја водел српската надворешна политика. Заземал повеќе министерски позиции, меѓу кои и министер за надворешни работи, правда и финансии. Најголемото негово дело е што бил главниот архитект на Балкански сојуз во 1912 година, сојузот меѓу Србија, Бугарија, Грција и Црна Гора против Отоманската Империја, кој директно довел до Првата балканска војна.

Од јули 1911 до неговата смрт во јуни 1912 година, Миловановиќ бил претседател на Владата (премиер) на Кралството Србија. Неговиот мандат бил краток поради ненадејната смрт од болест на само 49-годишна возраст, токму во моментот кога Србија се подготвувала за големите балкански пресврти.

## Надворешни врски

Категорија:Премиери на Србија
Чоја

мини|Билјард маса покриена со чоја
**Чоја** е груба волнена ткаенина, а кај поевтини варијанти памучна ткаенина, слична по текстура на филц, но потрајна.

## Користење
Чојата често се користи во изработка на маси за билјард, а се користи и на различни видови маси за играње, како што се оние за блекџек, бакара, крепс и други игри во казино. Исто така, се среќава како површина за пишување, особено на пиедестални клупи од 19 век.

Површинската обработка на чојата е груба, со што значително се забавени билијардските топки.

За употреба во игри, чојата традиционално се бои зелено, имитирајќи трева, иако е прифатен широк спектар на бои за масите.

## Наводи

## Надворешни врски

* 
Категорија:Текстилни материјали
Шајак

мини|Одело од шајак

**Шајак** е вид ткаенина која има дијагонални линии или гребени и на внатрешната и на надворешната површина преку ткаење од два дела нагоре и надолу. Сортата со крзнени влакна се користи за изработка на воени униформи, костуми, палта и мантили.

## Историја
Од раните саксонски времиња, се извезувал поголемиот дел од англиската волна. На почетокот на 16 век, таа главно била во рацете на кралскиот монопол во Кале (тогаш англиски посед). Меѓутоа, со преземањето на градот од страна на Французите за време на опсадата на Кале на 7 јануари 1558 година, Англија започнала да ја шири својата ткајачка индустрија. Ова значително се подобрило со Европските религиозни војни (Осумдесетгодишна војна, Француски религиозни војни); во 1567 година, меѓу калвинистичките бегалци од Ниските Земји биле многу вешти ткајачи на шајак, додека меѓу хугенотските бегалци на почетокот на 18 век имало многу ткајачи на свила и лен.

Шајакот се користел уште од 12 век па наваму.

## Наводи

Категорија:Текстилни материјали
Ништо од уметноста

**„Ништо од уметноста“** (унгарски: *Semmi művészet*) — роман на унгарскиот писател Петер Естерхази, првобитно објавена во 2008 година, во Будимпешта, од издавачката куќа Могвето (Magvető). 

## Содржина
Книгата се состои од дванаесте глави:
# Поезијата и стварноста
# Куќата и таткото
# Љубов, љубов, љубов
# Фабриката и мајката
# Пушкаш
# Се потврди
# Љубов, љубов, љубов
# Сакаш ли да бидеш, сине, голем фудбалер?
# Убавото истекување на мајчиното време
# Љубов, љубов, љубов
# Простување од протагонистот и другите јазични единици
# Мики Герег. Епилог, или Една друга мајка

## Наводи

Категорија:Дела на Петер Естерхази
Категорија:Унгарски романи
Категорија:Книги на унгарски јазик
Категорија:Романи кои се одвиваат во Унгарија
Категорија:Книги од 2008 година
Денот на скакулецот

**„Денот на скакулецот“** (англиски: *The Day of the Locust*) – филм на режисерот Џон Шлезингер од 1975 година. Главните улоги ги играат: Доналд Сатерленд, Карен Блек и Берџис Мередит.

## Синопсис
Тод Хакет, уметник со амбиција да стане славен, ја запознава русокосата убавица Феј Гринер, во која веднаш се заљубува. Меѓутоа, таа има други планови, настојувајќи да го освои Хомер Симпсон. Двајцата постепено заглавуваат во холивудскиот систем на додворување и користољубие...

## Наводи

Категорија:Американски филмови
Категорија:Филмови засновани на романи
Категорија:Филмови на англиски јазик
Категорија:Филмови од 1975 година
Категорија:Филмови чие дејствие се одвива во Лос Анџелес
Категорија:Филмови на Џон Шлезингер
Категорија:Филмови со Доналд Сатерленд
Категорија:Филмови со Карен Блек
Категорија:Филмови со Берџис Мередит
Парламентарни избори во Југославија (1938)

Парламентарни избори биле одржани во Југославија на 11 декември 1938. Резултатот бил победа за владејачката Југословенската радикална заедница, која освоила 306 од вкупно 373 мандати во Народната скупштина.

Тие биле последните избори одржани во Југославија пред Втората светска војна. До времето на првите повоени избори, во 1945 година, Комунистичката партија на Југославија брзо ја консолидираше власта, а некомунистичката опозиција го бојкотираше гласањето откако тврдеше дека била мета на тешко заплашување. Како резултат на тоа, изборите од 1938 година ќе бидат последните повеќепартиски избори одржани во Југославија сè до комунистите да се откажат од својот монопол на власта во 1990 година.

## Коалиции
Југословенската радикална заедница (JRZ, Jereza) предводена од премиерот Милан Стојадиновиќ, формирала десничарска до крајнодесничарска коалиција со:
*Југословенската национална партија предводена од Богољуб Јевтиќ,
*Југословенската муслиманска организација предводена од Мехмед Спахо,
*Словенечката народна партија предводена од Антон Корошец и
*Народната радикална партија предводена од Аца Станоевиќ, која ја напуштила коалицијата и се приклучила на обединетата опозиција.

Обединетата опозиција се состоела од:
*Хрватска селска партија предводена од Влатко Мачек
*Самостојната демократска партија предводена од Срѓан Будисављевиќ
*Демократската партија предводена од Љубомир Давидовиќ
*Земјоделската партија предводена од Јован Јовановиќ - Пижон
*Црногорската федералистичка партија предводена од Секула Дрљевиќ

## Резултати

### Резултати по бановина
Резултатите од изборите по бановини биле следниве:





## Последици
Иако Обединетата опозиција, *де факто* предводена од лидерот на Хрватската селјачка партија Мачек, освоила 44,9% од гласовите, поради изборните правила според кои владејачките партии добивале 40% од местата во Народното собрание пред пребројувањето на гласовите, гласовите за опозицијата се претвориле само во 67 места од вкупно 373. Вториот кабинет на Милан Стојадиновиќ пропаднал во февруари 1939 година, поради неговата политика наклонета кон силите на Оската. Тој бил заменет од Драгиша Цветковиќ како премиер и де јуре лидер на ЈРЗ. Кабинетот Цветковиќ–Мачек бил формиран во август 1939 година, со што била воспоставена автономната Бановина Хрватска. Мачек станал заменик-премиер на Југославија, а неколку членови на Обединетата опозиција биле додадени во новиот кабинет. 

По потпишувањето на пристапувањето на Југославија кон Трипартијниот пакт од страна на владата на Цветковиќ во март 1941 година, фракција предводена од командантот на Кралското југословенско воздухопловство (ВВКЈ), генералот Душан Симовиќ, успешно реализираше про-сојузнички државен удар.

## Извори

* 
* 

## Наводи

## Надворешни врски
*The Elections to the Parliament of the Kingdom of the Serbs, Croats & Slovenes 1920 - 1938

Категорија:Избори во Југославија
Голо Брдо (Канарево)

**Голо Брдо** — археолошко наоѓалиште во кумановското село Канарево. Претставува населба од железното и доцноантичкото време. 

На околу половина километар од маалото Мацанци и на околу еден километар западно од маалото Потевци, на десната страна на реката Петрошница се издига висок рид. Со исклучок на југоисточната страна, која е пристапна, другите три страни се многу стрмни и опкружени со коритото на реката. На највисокиот дел на ридот има зарамнето плато во облик на неправилен триаголник, кое паѓа кон северозапад.  

По југоисточниот раб на платото се наоѓа висок насип, подигнат од земја и локален камен, широк во основата 20 метри, а пред него паралелно се протега длабоко ископан ров. По површината на платото се среќаваат фрагменти од керамички садови од железното време, украсувани со врежани шрафрирани триаголници, орнамент изведен со радла и слично. Има и фрагменти од керамички садови работени на колце од доцноантичкото време. 

За одбележување се и трагите од многубројни објекти чии основи се распознаваат по тоа што носачите на древната конструкција биле поставувани во лежишта издлабени во карпата.

## Поврзано
*Град — утврдена рударска населба од доцноантичко време и средниот век;
*Орљак — кастел од доцноантичко време;
*Канарево;
*Список на археолошки наоѓалишта во Кумановско.

## Наводи
Орљак (Канарево)

**Орљак** — археолошко наоѓалиште во кумановското село Канарево. Претставува кастел од доцноантичкото време. На карпест рид висок 670 метри, оддалечен околу 1,5 километри од селото се гледаат остатоци од ѕидови на кружно утврдување, темели од објекти, издлабени дупки во карпата (лежишта на потпирачи на покривна конструкција), како и голем број фрагменти од керамички садови. 

## Поврзано

* Голо Брдо — населба од железно и доцноантичко време;

*Град — утврдена рударска населба од доцноантичко време и средниот век;
*Канарево;
*Список на археолошки наоѓалишта во Кумановско.

## Наводи
Куманово (археолошко наоѓалиште на релјеф)

**Куманово** — археолошко наоѓалиште во градот Куманово. Претставува осамен наод од римското време. Пред Втората светска војна, во зградата на општината Н. Вулиќ забележал фрагмент од вотивен релјеф од мермерна кој е претставен Тракиски коњаник. 

## Поврзано

* Бел Брег — некропола од железно време;

*Куманово — осамен наод од римско време;
*Куманово;
*Список на археолошки наоѓалишта во Кумановско.

## Наводи
Црква „Св. Никола“ - Кажани

**Свети Никола** — главна селска црква во битолското село Кажани.

## Местоположба

Црквата е сместена од левата страна на патот кон селото Маловиште.

## Галерија


Податотека:Црква „Св. Никола“ - Кажани 2.jpg|Апсидата
Податотека:Црква „Св. Никола“ - Кажани 3.jpg|Куполата
Податотека:Црква „Св. Никола“ - Кажани 4.jpg|Влезот
Податотека:Црква „Св. Никола“ - Кажани 5.jpg|Мала слика над влезот
Податотека:Црква „Св. Никола“ - Кажани.jpg|Поглед на црквата


## Поврзано
* Преспанско-пелагониска епархија
* Ресенско архијерејско намесништво
* Прва ресенска парохија

## Надворешни врски

Кажани
Дритон-пашина џамија (Кажани)

**Џамија (Кажани)** — главна селска џамија во битолското село Кажани, Општина Битола.

## Местоположба

Џамијата се наоѓа во средиштето на Кажани, на стариот регионален пат Р1101.

## Галерија


Податотека:Дритон-пашина џамија 2.jpg|Поглед на џамијата
Податотека:Дритон-пашина џамија 3.jpg|Натписна плоча
Податотека:Дритон-пашина џамија 4.jpg|Влезот


## Надворешни врски

Категорија:Кажани
Кажани
Кажани
Црква „Вознесение Христово“ - Ивени

**Вознесение Христово** (или **Свети Спас**) — гробишна црква во битолското село Ивени, Македонија.

## Местоположба

Црквата се наоѓа над селото Ивени и околу нејзе се наоѓаат селските гробишта.

## Историја

Црквата потекнува од  век.

## Поврзано
* Битолско архијерејско намесништво
* Краварско-бачка парохија
* Ивени

## Наводи

Ивени
Негативна визуелизација

**Негативна визуелизација** или ***futurorum malorum præmeditatio*** (латински, буквално, претходно проучување на лоша иднина) — метод на медитативна пракса или аскесис која се состои од визуелизација на најлошото сценарио. Методот потекнува од киреанските филозофи , а подоцна бил усвоен и од стоичките филозофи. Техниката станала популарна со публикациите на *„Epistulae Morales ad Lucilium“* од Сенека Помладиот. Се смета дека била една од вообичаените стоички духовни вежби.

За разлика од општиот фокус на креативната визуелизација на предизвикување имагинарен позитивен психолошки и физиолошки одговор, негативната визуелизација се стреми да го обучи практичарот да е спремен за негативните исходи од реалните животни сценарија со цел да се десензибилизира или создаде психолошка подготвеност, а исто така и да се предизвикаат чувства на благодарност кон вистинските работи или реалниот статус што го има практичарот. Тежината на негативната визуелизација се движи од блага (размислување за мала непријатност, на пр. потреба да се откаже од мало задоволство), до сериозна (целосно потопување во замислено сценарио во кое навистина се случиле најлошите стравови на практичарот, на пр. губење на ресурси, статус или живот).

Во 21 век, инспирирани од англиските преводи на *„Epistulae Morales ad Lucilium“ од Сенека*, неколку англофонски стоици го измислиле изразот „негативна визуелизација“ и му го дадале дог-латинскиот израз „premeditatio malorum“, честопати без да наведуваат цитати.  Пред тоа, изразот „негативна визуелизација“ имал негативни конотации, односно бил спротивен на реторичката или креативната визуелизација за самопомош.    Според извештаите на некои современи стоици, негативната визуелизација била усвоена од когнитивната бихевиорална терапија (КБТ) и слични психосоцијални пристапи кон психотерапијата, тврдење поддржано од некои лиценцирани психолози иако најчесто била усвоена од популарни психолози во англосферата.

Современите стоици советуваат секојдневно да се практикува негативна визуелизација во одредено време, како на пример рано наутро или доцна навечер. Во „*[[Разгледувања за самиот себе|Медитации]]* на Марко Аврелиј“ Книга II.I, авторот си препорачува да се врши негативна визуелизација рано наутро.

## Истакнатост на смртноста
*Во „Epistulae Morales ad Lucilium“* на Сенека го советува Луцилиј Јуниор да медитира за смртта. Подоцна, неговите ученици во *„Дискурс“* известуваат дека Епиктет советувал да се потсетуваме на минливата природа на нештата и смртноста на живите суштества. *[[Memento mori]]* (латински „сеќавај се на смртта“), стоиците го сметаат за една форма на негативна визуелизација, бидејќи го обучува практичарот за неизбежноста на смртта, без разлика дали станува збор за смртта на практичарот, на неговите најблиски или на сите.

## Наводи

Категорија:Стоицизам
Категорија:Психотерапија
Категорија:Филозофија на животот
Категорија:Медитација
Букулорам

**Букуролам** — населено место во градот Прокупље Топлички Управен Округ, Србија. Според пописот од 2022 година имало 2 жители. 

## Поврзано
* Прокупље
* Топлички Управен Округ
* Јужна Србија

## Наводи

Категорија:Населени места во Прокупље
Категорија:Населени места во Јужна Србија
Мрак (филм)

„Мрак“ – филм на режисерот Душан Милиќ од 2022 година. Главните улоги ги играат: Славко Штимац, Даница Ќурчиќ и Миона Илов.

## Синопсис
Дејствието се одвива на Косово во 2004 година. Милица е српско девојче кое, откако исчезнале татко ѝ и вујко ѝ, живее со мајка ѝ и дедо ѝ. Семејството го чуваат припадниците на италијанскиот КФОР, кои се пријателски настроени кон нив, но сè се менува кога тие добиваат прекоманда...

## Наводи

Категорија:Српски филмови
Категорија:Филмови на српски јазик
Категорија:Филмови од 2025 година
Категорија:Филмови на Душан Милиќ
Категорија:Филмови со Славко Штимац
Категорија:Филмови со Миона Илов
Категорија:Филмови со Коле Ангеловски
Категорија:Филмови со Даница Ќурчиќ
Категорија:Филмови за семејства
Категорија:Филмови чие дејствие се одвива во Косово
Општина Средно Коњари

**Општина Средно Коњари**, именувана и како **Месен народен одбор Средно Коњари** ― поранешна општина во Македонија, која постоела во периодот 1945-1955 година.

## Историја
Месниот народен одбор Средно Коњари бил основан во 1945 година. Тој бил дел од Маџарската Околија, Скопски Округ, и негови составни населени места биле Горно Коњари, Долно Коњари, и Средно Коњари. Во 1947 година, според новата административна поделба, Месниот народен одбор Средно Коњари останал територијално непроменет. Тогаш, МНО Средно Коњари припаднал во новата Скопска Околија. Во 1950 година, според новата административна поделба, Месниот народен одбор Средно Коњари бил проширен на сметка на соседниот и укинат Месен народен одбор Сушица со неговите села Дивље и Сушица. Согласно административната поделба од 1952 година, сега со називот, Општина Средно Коњари останала територијално иста. Согласно административната поделба од 1955 година, Општина Средно Коњари била укината и нејзината општинска територија припаднала на Општина Петровец.

## Население
Според пописот од 1948 година, Месен народен одбор Средно Коњари имал 2,393 жители, односно вкупното население на Горно Коњари, Долно Коњари, и Средно Коњари. Од таа бројка, 481 биле Македонци, 1,749 биле Турци, 157 биле Роми, 4 биле Албанци, додека 2 биле Срби.

Според пописот од 1953 година, Општина Средно Коњари имала 3,765 жители, односно вкупното население на Горно Коњари, Дивље, Долно Коњари, Средно Коњари и Сушица. 

Следува табела според народностите во пописот од 1953 година:

## Поврзано
*Список на општини во Македонија по население (1948)
*Список на општини во Македонија по население (1953)

## Наводи

Средно Коњари
Средно Коњари
Средно Коњари
Категорија:Маџарска Околија
Категорија:Скопска Околија
Пукање на плажата Бондај (2025)

На 14 декември 2025 г., се случило терористичко масовно пукање на плажата Бондај во Сиднеј, Австралија, за време на големата прослава на Ханука, која ја организирала еврејскиот центар Хабад на Бондај. Пукањето било пријавено во доцните попладневни часови во близина на улицата Кемпбел парејд, предизвикувајќи широка паника додека луѓето барале засолниште.

Шеснаесет лица биле убиени, вклучувајќи и деца и еден од двајцата напаѓачи, додека наводниот втор напаѓач е приведен. Најмалку 38 лица биле повредени, меѓу кои најмалку двајца полицајци. Полициските сили на Нов Јужен Велс одговориле на случката, а полицијата подоцна пронашла и отстранила сомнителна импровизирана избувлива направа од автомобил што му припаѓала на еден од напаѓачите.

Властите ја прогласиле случката за терористички напад, а бројни светски водачи и медиуми ја опишале како антисемитска. Премиерот Ентони Албаниз изјавил дека станува збор за намерен напад врз еврејскиот народ за време на Ханука. Ова е второто најсмртоносно масовно пукање во Австралија, по крвопролевањето во Порт Артур во 1996 г., и најсмртоносната терористичка случка во Австралија.

## Пукање
Првичните видеа од случката покажале двајца мажи облечени во црно како пукаат кон толпата, наводно со пумпи (пушки со пумпно дејство) и карабин со рачен затворач опремен со црвен нишан. Итните служби биле првпат повикани на местото на настанот во 18:47 ч. (AEDT) (UTC+11). Полицијата на Нов Јужен Велс објавила соопштение во 18:57 ч., потврдувајќи дека реагирала на случката и ја повикала јавноста да ја избегнува областа.

Би-би-си подоцна потврдил дека е вистинит речиси целосниот видеозапис од 11 минути, снимен од приближно 50 метри оддалеченост, кој започнува кратко по случката и го прикажува првиот полицаец што стапнува на пешачкиот мост, како и третирање на повредените лица од настанот „Ханука на плажа“.

Еден од напаѓачите, додека нишанел и пукал, бил разоружан од случаен минувач, подоцна утврден како сопственик на месна продавница за овошје. Тој го соборил напаѓачот одзади и успеал да му го одземе оружјето, а потоа нишанел назад кон напаѓачот. Напаѓачот се повлекол кон мостот каде што бил сместен другиот вооружен напаѓач. Потоа пристигнал полицаец и отворил оган кон напаѓачите одзади.

Во часовите по нападот, полицијата известила дека импровизирани избувливи направи во автомобил на Кемпбел парејд, главниот пат што се протега паралелно со плажата Бондај, биле отстранети од страна на единицата за бомби на Нов Јужен Велс.

## Наводи

## Надворешни врски

* 

Категорија:Антисемитизам во Австралија
__СОСОДРЖИНА__
__ИНДЕКС__
Селско востание во Бугарија (1900)

**Селското востание во Бугарија во 1900 година** претставува серија масовни протести и немири на бугарските селани против воведувањето на десетокот во натура (даночна обврска да се предава една десеттина од жетвата директно на државата).

Во 1900 година во Бугарија настапи финансиска криза. За остварувањето на некои внатрешни општествени претпријатија, владата на д-р Васил Радославов заклучи внатрешен заем од чиновниците и селаните (од чиновништвото во определена вноска, а од селаните по 10% од едногодишниот житен производ). Владата на д-р Радославов заедно со доверливото лице на Фердинанда, Тодор Иванов, кој беше и член на владата, воведувајќи десеток направија и државни амбари. Но кога се пристапи кон прибирањето на десетокот, селаните се спротивставија и не ги дадоа определените дажби. Тогаш владата во согласност со дворот испрати многубројна војска и полиција, објавувајќи воена положба во неколку округа, ограничувајќи го печатот и воведувајќи терор. Селаните беа решиле да не отстапуваат од своите интереси и се покажаа како добри борци, но не беа организирани, поради кое дадоа многу жртви. Тоа беше стихија која селаните ја платија со крв. Во селата Трстеник, Дуранкулак и Шабла војската и полицијата уби многу луѓе. Цела селска Бугарија пламна од возбуда. Селаните покажаа херојска сила, ама ја изгубија борбата, бидејќи немаа своја организација.

По овие клања, идната година, тие почнаа да се организираат и само во тек на една година цела Бугарија беше опфатена од организирани селски земјоделски дружби. Организацијата израсна и доби масовен карактер, а под името Б.Н.З.С. (Бугарски народен земјоделски сојуз), на чело со легендарниот селски трибун водач Александар Стамболиски.

Категорија:Масакри во Бугарија
Добар човек (филм од 2014)

***Добар човек*** () — американски акционен филм во режија на Киони Ваксман. Премиерата се одржала на 19 август 2014 г. Филмот бил издаден право на ДВД.

## Содржина
Откако неговата блескава кариера во специјалните операции завршува со катастрофа, Александар (Сигал) се повлекува од јавноста и се обидува да води спокоен живот како мајстор (домашен поправач) во станбен комплекс во Романија.

Меѓутоа, кога една од неговите станарки и нејзиното семејство ќе паднат под контрола на местен гангстер, Александар е вовлечен во целосна војна меѓу сопернички кинески и руски банди. Ова го принудува не само да го брани семејството, туку и го доведува лице в лице со стар непријател, давајќи му уште една шанса да се помири со своето минато.

## Улоги

|-
| Стивен Сигал || Џон Александар
|-
| Виктор Вебстер || Саша
|-
| Ци Ма || господин Чен
|-
| Јулија Вердес || Лена
|-
| Софија Николаеску || Мија
|-
| Клаудиу Блеонц || Владимир
|-
| Овидиу Никулеску || Павел
|-
|}

## Наводи

## Надворешни врски

Категорија:Американски филмови
Категорија:Филмови од 2014 година
Категорија:Филмови на англиски јазик
Категорија:Американски акциони филмови
Категорија:Филмови на Lions Gate Entertainment

__СОСОДРЖИНА__
__ИНДЕКС__
Мети (филм од 1968)

**„Мети“** (англиски: *Targets*) – филм на режисерот Питер Богданович од 1968 година. Главните улоги ги играат: Тим О'Кели, Борис Карлоф и Ненси Хсју.

## Синопсис
Остарениот глумец во хорор филмови Бајрон Орлок (го игра Карлоф) престојува во Лос Анџелес по повод премиерата на својот нов и последен филм. Тој е огорчен и уморен од филмската индустрија и сака да се повлече. Во меѓувреме, во предградието, Боби Томпсон сака својата опседнатост со оружјето да ја крене на повисоко ниво, интензивно размислувајќи за убиства...

## Наводи

Категорија:Американски филмови
Категорија:Филмови на англиски јазик
Категорија:Филмови од 1968 година
Категорија:Филмови поврзани со убиства
Категорија:Филмови за глумци
Категорија:Филмови чие дејствие се одвива во Лос Анџелес
Категорија:Филмови на Питер Богданович
Категорија:Филмови со Тим О'Кели
Категорија:Филмови со Борис Карлоф
Категорија:Филмови со Ненси Хсју
Категорија:Филмови на Paramount Pictures
Општина Студена Бара

**Месен народен одбор Студена Бара** ― поранешна општина во Македонија, која постоела во периодот 1945-1947 година.

## Историја
Месниот народен одбор Студена Бара бил основан во 1945 година. Тој бил дел од Маџарската Околија, Скопски Округ, и негово составно населено место било Студена Бара. Во 1947 година, според новата административна поделба, месниот одбор бил укинат и неговата територија припаднала на соседниот и проширен Месен народен одбор Пчиња.

## Поврзано
*Список на општини во Македонија по население (1948)

## Наводи

Студена Бара
Студена Бара
Студена Бара
Категорија:Маџарска Околија
Дејзи Милер (филм)

**„Дејзи Милер“** (англиски: *Daisy Miller*) – филм на режисерот Питер Богданович од 1974 година. Главните улоги ги играат: Сибил Шепард, Бари Браун и Клорис Личман.

## Синопсис
Кон крајот на 19 век, Ени Милер, позната како Дејзи, од Шенектади во државата Њујорк, се наоѓа на голема европска турнеја со мајка ѝ Изом Милер, со својот талентиран брат Рендолф Милер и со нивниот слуга Еугенио. Во Вевеј, Швајцарија, Дејзи го запознава Фредерик Винтерборн, Американец кој студира во Женева. Фредерик е воодушевен од убавината на Дејзи, но ја смета за необразована и непристојна поради нејзиното модерно однесување бидејќи таа не се придржува кон правилата што важат во круговите во кои се движи Фредерик. Лошото мислење за Дејзи го дели и Фредериковата тетка, госпоѓата Костело, која го придружува. Од друга страна, Дејзи го смета Фредерик за тврд и воздржан. За време на патувањето од Вевеј до Рим, Фредерик станува вознемирен поради Дејзи, осебено кога таа флертува со господинот Џованели кого го запознава во Рим...

## Наводи

Категорија:Американски филмови
Категорија:Филмови на англиски јазик
Категорија:Филмови од 1974 година
Категорија:Филмови чие дејствие се одвива во Рим
Категорија:Филмови чие дејствие се одвива во Швајцарија
Категорија:Филмови на Питер Богданович
Категорија:Филмови со Сибил Шепард
Категорија:Филмови со Бари Браун
Категорија:Филмови со Клорис Личман
Калеидоскоп (стихозбирка)

**„Калеидоскоп“** — збирка од 181 хаику песна на македонската поетеса Искра Донева од 2015 година, објавена како самостојно издание на авторката. 

## Содржина
Збирката се состои од седум циклуси:
* Лазарополски хаикуа II
* Калеидоскоп
* Беровски хаикуа
* Кичевски хаикуа
* Катлановски хаикуа
* (Марков) Манастирски хаикуа
* Морски хаикуа

## Технички податоци
Делото, со обем од 52 страници, е испечатено во печатницата „РИ-Графика“ во Скопје. Графичката обработка е дело на Лиле Шијак, а Ѓоко Здравески ја извршил лектурата. Книгата е каталогизирана во Националната и универзитетска библиотека „Св. Климент Охридски“, Скопје и ја носи меѓународната ознака ISBN 978-608-65559-4-8.

## За делото
Во освртот кон делото, Ѓоко Здравески ја искажува радоста од читањето на поезијата на Донева (за која вели дека е родена мудра и создадена за хаику) која ја нарекува „најчистата поезија што некогаш сум ја читал. Речиси детска.“.

## Наводи

Категорија:Дела на Искра Донева
Категорија:Македонски стихозбирки
Категорија:Книги од 2015 година
Категорија:Појавено во 2015 година во Македонија
Категорија:Македонски дела од 2015 година
Категорија:Хаику
Теодора Смилец

**Теодора Смилец** била бугарска принцеза од династијата Смилец и кралица на Србија. Таа била мајка на Стефан Душан, еден од најпознатите средновековни владетели на Србија, кој подоцна станал цар на Србите и Ромеите.

## Ран живот и потекло
Теодора била родена во 1290-тите години во Бугарското Царство. Таа била втората ќерка на царот Смилец (кој владеел од 1292 до 1298 година) и неговата жена Смилцена Палеологина, која имала византиско потекло. Нејзиното семејство било дел од бугарската царска династија, но по смртта на татко ѝ, династијата се соочила со политички нестабилности.

## Брак и семејство
На 24 август 1296 година, на млада возраст, Теодора се омажила за Стефан Урош III (подоцна познат како Стефан Дечански), престолонаследникот на Србија. Овој брак бил дел од дипломатските односи меѓу Бугарија и Србија. Заедно имале две деца:
* Стефан Душан (роден околу 1308 година), кој подоцна станал крал (1331–1346) и цар (1346–1355) на Србија, проширувајќи ја империјата до нејзиниот врв.
* Душица, ќерка за која има помалку историски податоци; некои извори ја поврзуваат со други средновековни фигури, но деталите се оскудни.

## Живот во егзил и улога како кралица
Во 1314 година, таткото на нејзиниот маж, кралот Стефан Милутин, се скарал со Стефан Дечански и го испратил во Цариград (Константинопол) да биде ослепен како казна. Теодора и нивните деца го придружувале во егзилот, каде што живееле во византискиот двор до 1320 година, кога се вратиле во Србија. Овој период бил тежок, но покажал нејзина лојалност кон семејството.

По смртта на Милутин во 1321 година, Стефан Дечански станал крал, а Теодора станала кралица од 29 октомври 1321 до 20 декември 1322 година. Како кралица, таа била патрон на уметностите, музиката и литературата. Еден од нејзините наследни предмети е познат златен прстен од 14 век со натпис „Господи, помогни му на оној што го носи“, кој денес се чува во Националниот музеј во Белград.

Теодора била присутна на државното собрание на 6 јануари 1322 година, кога нејзиниот син Стефан Душан бил крунисан за „*млад крал*“. Ова било важен момент во нејзиниот живот како мајка, бидејќи го обезбедило наследството на нејзиниот син.

## Развод и смрт
Околу времето на крунисувањето на Душан, Теодора и Стефан Дечански се развеле. Причините биле најверојатно политички: протерувањето на семејството на татко ѝ од Бугарија и желбата на Дечански да се ожени со членка на византиската царска фамилија (подоцна се оженил со Марија Палеологина). Разводот се случил меѓу октомври 1321 и јануари 1322 година.

Теодора починала кратко потоа, по 6 јануари 1322 година, а некои извори наведуваат дека била жива до пред јануари 1323 година. Точниот датум на смртта е непознат, но се верува дека била погребана во манастирот Бањска во Србија. Нејзиниот живот бил обележан со политички интриги, егзил и улога како мајка на еден од најмоќните средновековни владетели во регионот.

Нејзиното влијание врз Стефан Душан не е детално документирано, но како мајка во егзилот и за време на неговото крунисување, таа сигурно играла улога во неговото воспитување и поддршка во раните години.

Категорија:Луѓе од Кралство Србија (среден век)
Брела

**Брела** — општина во Сплитско-далматинската жупанија во Хрватска. Селото Брела се наоѓа на јадранскиот брег на Далмација, околу 15 километри северозападно од Макарска. Во 2021 година, вкупното население броело 1.626 жители. Општината се состои од две села: Брела и Горња Брела.

Брела е туристички град сместен помеѓу планината Биоково и Јадранското Море. Познат е како бисер на Макарската ривиера. Бисер на Јадранот или бисер на Медитеранот е името дадено на градот Дубровник. Во 1968 година, Брела била крунисана за „Шампион на Јадранот“ поради високи достигнувања во туристичката дејност.

десно|мини|„Камен Брела“ и плажата Пунта Рата во Брела.
Симболот на Брела е „Камен Брела“, мал карпест остров веднаш до главната плажа во Брела, плажата Пунта Рата. Во 2004 година, американското списание *[[Форбс]]* ја ставило плажата Пунта Рата на листата на 10 најубави плажи во светот, при што била рангирана на 6-то место во светот и на прво место во Европа. Во јануари 2024 година, *Lonely Planet* ја рангирал Пунта Рата како 11-та најдобра плажа во светот, нарекувајќи ја „една од најпрекрасните плажи на хрватскиот брег“.

## Демографија
Во 2021 година, општината Брела имала 1626 жители во следните 2 населени места: 

* **Брела**, население од 1472 жители;
* Горња Брела, население од 154 жители. 

## Наводи

## Надворешни врски

* Туристичка заедница на Брела 
Категорија:Населени места во Сплитско-далматинската жупанија
Категорија:Општини во Хрватска
Категорија:Координати на Википодатоците
Магаденовац

**Магаденовац** — општина во Хрватска. Се наоѓа во Осиечко-барањската Жупанија.

## Географија
Магаденовац се наоѓа на надморска височина од 97 метри во низините на Источнохрватската Рамнина. Селото се наоѓа на државниот пат D53 Нашице - Долен Михољац. Соодветниот поштенски код е 31542 Магаденовац, телефонскиот код е 031, а регистарските таблички на возилата се NA (Нашице). Површината на катастарската единица на населбата Магаденовац е 4,43  

## Население
Според пописот од 2011 година, општина Магаденовац има население од 1.936 жители, распоредени во шест населени места:

* Беничанци
* Лациќи
* Куќанци
* Магаденовац
* Малиновац
* Шљивошевци

## Црква
Селото има римокатоличка црква „Свети Јован Крстител“, која припаѓа на католичката жупа „Свети Григориј Велики“ во Шљивошевци и деканатската црква „Доњи Михољак“ на Ѓаковачко-осиечката надбискупија. Црковната слава е на 24 јуни.

## Образование
Во селото има основно училиште „Матија Губец“.

## Наводи

## Надворешни врски

Категорија:Статии со извори на англиски (en)
Категорија:Координати на Википодатоците
Категорија:Општини во Осиечко-барањската Жупанија
Изнудувач (филм)

**„Изнудувач“** (англиски: *The Enforcer*) – филм на режисерите Бретан Виндаст и Раул Волш од 1951 година. Главните улоги ги играат: Хемфри Богарт, Зеро Мостел и Тед де Корсија.

## Синопсис
По неколкугодишно прогонување, помошникот на јавниот обвинител Мартин Фергусон конечно има докази против Алберто Мендоза, шефот на организираната криминална група. Мендоза е затворен, а неговиот поручник Џозеф Рико е подготвен да сведочи. Меѓутоа, Рико погинува и Фергусон мора да ја мине ноќта прегледувајќи ги сите докази за да се подготви за судењето...

## Наводи

Категорија:Американски филмови
Категорија:Црно-бели филмови
Категорија:Криминалистички филмови
Категорија:Филмови на англиски јазик
Категорија:Филмови на Warner Bros.
Категорија:Филмови од 1951 година
Категорија:Филм ноар
Категорија:Филмови за мафијата
Категорија:Филмови на Бретан Виндаст
Категорија:Филмови на Раул Волш
Категорија:Филмови со Хемфри Богарт
Категорија:Филмови со Зеро Мостел
Категорија:Филмови со Тед де Корсија
Прегабалин

**Прегабалин** — антиконвулзив, аналгетик, и анксиолитик кој се користи во третманот на епилепсија, невропатска болка, фибромијалгија, синдром на немирни нозе, апстиненција од опиоди, генерализирано анксиозно растројство (ГАР), и херпес зостер.

Чести несакани ефекти може да вклучуваат главоболка, вртоглавица, поспаност, еуфорија, конфузија, проблеми со меморијата, слаба координација, сува уста, проблеми со видот, и зголемување на телесната тежина. Сериозни несакани ефекти може да вклучуваат ангиоедем, оштетување на бубрезите, и епилептични напади.

## Наводи

Категорија:Антиконвулзиви
Чавле

**Чавле** - општина во Хрватска. Се наоѓа во Приморско-горската Жупанија. Поволната сообраќајна и географска положба на Риека во средноевропската област е значаен предуслов за развој на општините во Риечкиот обиколница, а тенденцијата за проширување и субурбанизација на Риека ги нагласува можностите за развој на општина Чавле. Државниот пат Загреб - Риека, еден од најважните патишта во функција на поврзување на Хрватска и Централна Европа, поминува низ Гробничко поле и голем дел од општината.

## Географија

## Население
Според пописот од 2011 година, општината Чавле имала 7.220 жители, распоредени во 10 населени места:

Чавле, Буздохањ, Церник, Гробник, Иловик, Мавринци, Подчуднич, Подрвањ, Соболи и Застенице.

### Етнички состав, 2011

* Хрвати – 6321 (87,55)
* Срби – 276 (3,82)
* Албанци – 111 (1,54)
* Бошњаци – 191 (2,65)
* Словенци – 21 (0,29)
* Италијанци – 30 (0,42)
* Црногорци – 14 (0,19)
* Украинци – 6 (0,08)
* Рутенци – 3 (0,03)
* Словаци – 2 (0,03)
* Унгарци – 7 (0,10)
* Македонци – 11
* Германци – 3
* Полјаци – 3
* Руси – 2
* Чеси – 6
* други – 62 (0,86)
* неопределени – 77 (1,07)
* непознато – 5 (0,07)

### Религија, 2011
* Католици – 5891 (81,59)
* Православни – 357 (4,94)
* Муслимани – 485 (6,72)
* Протестанти – 16 (0,22)
* Други христијани – 11 (0,15)
* Други религии - 2 (0,03)
* Атеисти, агностици и нерелигиозни – 292 (4,05)
* Не се изјаснуваат – 125 (1,73)
* Непознато – 34 (0,47)

## Управа

## Историја
мини|Буздохањ
Општината Чавле била основана на 18 април 1993 година, а Денот на општината се слави на 1 мај (парни години) или 24 август (непарни години).

## Образование
Во општината Чавле се наоѓа основното училиште Чавле, кое претходно се викало Основно училиште на петтемина погубени, а во градот Гробник се наоѓа и Подрачното училиште Гробник.

## Култура
Во Чавле работи Претседателството на Чакавското собрание на Гробишќина, кое го објавувало *Гробничкиот весник* од 1994 до 2003 година.

## Наводи

## Надворешни врски
* Općina Čavle
* Turistička zajednica Općine Čavle
* Grobnički Dondolaši 
* Festival palente i sira 

Категорија:Статии со извори на англиски (en)
Категорија:Координати на Википодатоците
Категорија:Општини во Приморско-горската Жупанија
Јован Алтипармаковиќ

**Јован Алтипармаковиќ** (Битола, 1891 – Битола, 9 мај 1953) - адвокат и политичар.

По завршувањето на студиите по право во Екс ан Прованс (Франција), се вратил во Битола каде што прво работел како судски службеник, а потоа како судија и адвокат. Учествувал во Првата светска војна како разузнавач. Станал претседател на младината на Радикалната партија во 1922 година, претседател на Месниот комитет за Битолскиот регион во 1923 година и член на Главниот комитет во 1925 година.

На изборите во 1925, 1927 и 1938 година, станал член на Собранието како кандидат на радикалите. Со декрет на кралот Александар, во 1932 година бил назначен за член на Сенатот, чијшто одреден период бил и потпретседател. Во владата на Драгиша Цветковиќ, бил министер за пошта и телеграфи (1939). Пред војната, тој станал претседател на бановинскиот комитет за вардарската бановина. Тој бил лојален следбеник на политиката на својата партија и на Александар Караѓорѓевиќ, како во Македонија, така и низ целото Кралство Југославија.

Категорија:Југословенски политичари
Влатко Мачек

мини|Влатко Мачек
**Влатко Мачек** (Vladko Maček) бил истакнат хрватски политичар, лидер на Хрватската селанска партија (HSS) и клучна фигура во југословенската политика во периодот меѓу двете светски војни.

## Ран живот и образование
Роден е на 20 јуни 1879 година во Јастребарско, близу Загреб, во тогашната Австро-Унгарска империја (денешна Хрватска). Неговиот татко Иван бил Словенец, а мајка му била Хрватка. Мачек дипломирал право на Универзитетот во Загреб во 1903 година и работел како адвокат. Во младоста се вклучил во хрватското национално движење и станал еден од раните членови на Хрватската селанска партија, основана од Стјепан Радиќ.

## Политичка кариера
По атентатот врз Стјепан Радиќ во 1928 година во југословенскиот парламент, Мачек ја презел раководната улога во HSS. Како лидер, тој се залагал за хрватска автономија во рамките на Кралството Југославија и се спротивставувал на српската доминација. Бил уапсен неколку пати поради своите политички активности, вклучително и за време на диктатурата на кралот Александар I во 1929 година.

Најголем успех постигнал во 1939 година со потпишувањето на Спогодбата Цветковиќ-Мачек, која довела до создавање на Бановината Хрватска – автономна единица во Југославија што опфаќала голем дел од хрватските територии. Ова било важен чекор кон федерализација на земјата и намалување на централната власт од Белград.

## Втората светска војна и послевоен период
Со почетокот на Втората светска војна и инвазијата на Оската врз Југославија во 1941 година, Мачек одбил да соработува со нацистите и фашистите. Бил уапсен од режимот на Независна Држава Хрватска (NDH) под водство на Анте Павелиќ и поминал време во домашен притвор и концентрациони логори. По војната, со доаѓањето на власт на Јосип Броз Тито и комунистите, Мачек емигрирал во САД во 1945 година. Таму живеел во егзил, пишувајќи мемоари под наслов „Во борба за слобода“ (*In the Struggle for Freedom*), објавени во 1957 година.

## Смрт и наследство
Влатко Мачек починал на 15 мај 1964 година во Вашингтон, Д.Ц., САД. Неговите посмртни останки биле пренесени во Хрватска во 1996 година и погребани во Загреб. Денес се смета за еден од најважните хрватски политичари во 20. век, симбол на ненасилна борба за национални права и демократија.

Категорија:Југословенски политичари
-оним

Наставка ***-оним*** (од ) — сврзана морфема, која се прикачува на крајот од коренскиот збор, со што се образува нова сложенка што означува одредена *класа* на имиња. Во лингвистичката терминологија, сложенките што се образуваат со наставка *-оним* најчесто се користат како ознаки за различни ономастички класи. Повеќето ономастички поими што се образуваат со наставка *-оним* се новокласични сложенки, чии корени на зборови се земени од класичните јазици (грчки и латински).

На пример, ономастичките поими како топоним и лингвоним се типични класични (или новокласични) сложенки, образувани од наставката *-оним* и класични (грчки и латински) коренски зборови (   / место;    / јазик). Во некои сложенки, морфемата *-оним* е изменета со замена (или отстранување) на „o“. Во сложенките како *[[ананим]]* и *[[метаним]]*, точните облици (*[[Анонимност (појаснување)|аноним]]* и *[[Метонимија|метоним]]*) биле зафатени со други значења. Други примери од крајот на 20 век, како што се *[[Хипернимија и хипонимија|хиперним]]* и *[[карактерним]]*, се типично редундантни неологизми, за кои постојат потрадиционални зборови образувани со целосниот *-оним* (*хипероним* и *[[Аптроним|карактоним]]*).

Македонскиот суфикс *-оним* доаѓа од старогрчкиот суфикс  (*ōnymon*), среден род од наставката  (*ōnymos*), со одреден вид име, од грчкиот збор  (*ónoma*), ејолски грчки ὄνυμα (*ónyma*), „име“.

Наставката се среќава во многу современи јазици со различен правопис. Примери за тоа се: холандски *synoniem*, германски *Synonym*, португалски *sinónimo*, руски синоним, полски *synonim*, фински *synonyymi*, индонезиски *sinonim*, чешки *synonymum*.

Според една студија од 1988 година за зборови што завршуваат на *-оним*, постојат четири препознатливи класи на *-оним* зборови: (1) историски, класични или, поради недостаток на подобри поими, природно присутни или вообичаени зборови; (2) научна терминологија, што се јавува особено во лингвистиката, ономастиката итн.; (3) јазични игри; и (4) оказионилизми. Познато е дека постарите поими добиваат нови, понекогаш противречни значења (на пр., *[[епоним]]* и *криптоним*). Во многу случаи, два или повеќе зборови ја опишуваат истата појава, но не се забележува никаков приоритет (на пр., *некроним* и *пентоним*). Понекогаш се создаваат нови зборови, чие значење ги удвојува постојните поими. Понекогаш, нови зборови се образуваат без да се земат предвид историските начела.

## Наводи

## Надворешни врски
* Words That End In nym : Words That End With nym
* Nym Words
* Onyms

Категорија:Семантика
Категорија:Наставки
Категорија:Наставки од грчко потекло
Менхера

мини|440x440пкс|Пример за лик менхера
**Менхера** () — јапонски жаргонски израз што се употребува за да се опише личност — најчесто жена — која се соочува со одредено нарушување на душевното здравје. Овој поим се вбројува во поширокиот лексикон на современиот јапонски јазик.

Поимот има две главни области на примена. Од една страна, менхера се однесува на измислени ликови во медиумите што пројавуваат одлики или симптоми на душевна болест. Од друга страна, тој означува и учесници во конкретна модна поткултура, чија естетика и стил на облекување се вдахнати и укажуваат на темите поврзани со душевното здравје.

## Етимологија
Поимот „менхера“ може да се преведе како „умствен здравственик“ (англ. *mental healther*). Првично, тој се однесувал на корисниците на ментару херусу бан — дискусиона табла на популарниот јапонски форум 2channel посветена на душевното здравје. Членовите на таблата ја скратиле фразата ментару херусу (душевно здравје) во менхеру, а корисниците на таа табла станале познати како менхера.

## Историја
Поимот „менхера“ почнал да се шири надвор од дискусионата табла ментару херусу бан на 2channel во раните 2000-ти, кога почнал да означува секое лице со состојба на душевно здравје. Подоцна, во таа деценија, поимот станал поцврсто поврзан со жените, особено со оние што покажувале особини на гранично растројство на личноста.

Менхерата дополнително била популаризирана од Езаки Биско, кој во 2013 г. го создал ликот Менхера, кој станал типичен претставник на поткултурата и на современата естетика јами-каваи.

## Одлики

### Во измислената книжевност
Во стручен осврт на тропот менхера во измислената книжевност, истражувачите Јукари Секо и Минако Кикучи разликуваат три поттипа на жена менхера: тажната девојка, која доживува остра осаменост и отуѓеност; лудата жена, која може да покаже нездраво опсесивно однесување кон својот љубовен интерес; и симпатичната, која ја отелотворува модната поткултура поврзана со менхера. Авторите истакнале дека сите облици на менхера можат да се вклучат во одреден степен на самоповредување.

### Во модата
Заедниците на менхера се поврзуваат со модната поткултура јами-каваи, што се преведува како „болежливо-слатко“ или „заболено-убаво“. Оваа естетика претставува разнообразие на естетиката каваи, но се одликува со медицински мотиви, како што се апчиња, шприцови и завои.

## Анализа
Во написот на *Business of Fashion* за заедницата менхера и естетиката јами-каваи, некои набљудувачи тврдат дека овие поткултури се појавиле поради нивната способност да предизвикаат шок. Наспроти нив, други претполагаат дека овие трендови ја подигнале свеста за душевните болести и самоубиствата во Јапонија, каде што ваквите теми често се сметаат за табу. Второто мислење го споделила и Елизабет Макаферти од списанието *Vice*.

## Наводи

Категорија:Поими во аниме и манга
Категорија:Јапонска мода
Категорија:Јапонски поими
__СОСОДРЖИНА__
__ИНДЕКС__